

**KLAIPĖDOS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

**DĖL ŽEMĖS SKLYPO (KAD. NR. 5520/0010:120) GARGŽDŲ M., GARGŽDŲ SEN., KLAIPĖDOS R. SAV. DETALIOJO PLANO RENGIMO**

2021 m. d. Nr. AV-

Gargždai

 Vadovaudamasis Lietuvos Respublikos teritorijų planavimo įstatymo 28 straipsnio 2 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl kompleksinio teritorijų planavimo dokumentų rengimo taisyklių patvirtinimo“ 316 punktu ir atsižvelgdamas į planavimo iniciatoriaus prašymą:

 1. P r a d e d u rengti žemės sklypo (kad. Nr. 5520/0010:120) Gargždų m., Gargždų sen.,Klaipėdos r. sav.detalųjį planą, numatantį koreguoti detaliojo plano, reg. Nr. T00084222, sprendinius (planavimo tikslai – detalizuojant Klaipėdos rajono bendrajame plane nustatytus teritorijos naudojimo privalomuosius reikalavimus, žemės sklypą padalinti į sklypus, nustatyti teritorijos naudojimo reglamentus, suformuoti optimalią urbanistinę struktūrą, suplanuojant inžinerinių komunikacijų tinklą, taip pat nustatyti papildomus teritorijos naudojimo reglamentus, numatyti funkcinius bei kompozicinius ryšius su gretimomis teritorijomis, nustatyti aprūpinimo inžineriniais tinklais būdus).

 2. Pavedu Architektūros ir teritorijų planavimo skyriui Teritorijų planavimo proceso inicijavimo sutarties projekte nustatyti, kad teritorijų planavimo dokumento rengėją savo nuožiūra pasirenka ir teritorijų planavimo dokumento rengimą finansuoja planavimo iniciatorius.

Šis įsakymas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui(Herkaus Manto g. 37, LT-92236, Klaipėda)arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

Direktorius Justas Ruškys